Ha estato dos vegatas maximo anotador d'a Liga LEB. A primera d'ellas en o Ferrol, equipe con que debutó en Espanya con 23,9 puntos por partito dimpués de chugar en o Benfica portugués, y a segunda en o León, con que promedió 18,9 puntos. O estausunidense ha chugato en quantos equipes d'a liga LEB, amás d'o Ferrol y o León, Brown ha chugato en o Melilla (22 puntos de meya), en o Plasencia (15) y en o CB Murcia (9), con o que ascendió en 2006 a la ACB tras fer un sobrebueno playoff contra o CAI Zaragoza. Mas tardi chugaría dos temporatas en o CAI Zaragoza y dimpués de pasar por Gandía Basket Athletic y Faymasa Palencia plegaría en aviento de 2010 a o Club Baloncesto Peñas Huesca.